《相和歌辞。棹歌行》
唐代·徐坚

棹女饰银钩，新妆下翠楼。霜丝青桂楫，兰枻紫霞舟。

水落金陵曙，风起洞庭秋。扣船过曲浦，飞帆越回流。

影入桃花浪，香飘杜若洲。洲长殊未返，萧散云霞晚。

日下大江平，烟生归岸远。岸远闻潮波，争途游戏多。

因声赵津女，来听采菱歌。

作者简介：徐坚（660年-729年），字元固，浙江长兴人。以文行于世，唐玄宗朝重臣。少举进士，累授太学。初官为参军，多次升迁，深得玄宗信任，奉敕修撰《则天实录》、《初学记》等书籍。历官至太子左庶子、秘书监、左散骑常侍、崇文馆学士、集贤院学士。与刘知几等同修《三教珠英》、《则天实录》。卒，赠太子少保，谥曰文。著有《大隐传》、辑有《初学记》传于世。坚与父齐聃俱以词学著闻。坚长姑徐惠为太宗充容，次姑为高宗婕妤，并有文藻。议者以为“方之汉世班氏”。